open-index/open-wikipedia-markdown huggingface dataset:
Runde (ramsarområde)

**Runde** er et ramsarområde bestående av fem tidligere vedtatte verneområder i Herøy og Ulstein kommuner i Møre og Romsdal. Ramsarområdet ble etablert i 2013.

De fem verneområdene er fire fuglefredningsområder og ett naturreservat, alle knyttet til fuglefjelløya Runde. 

Fire av områdene ligger på øya Runde i Herøy: Goksøyrmyrane naturreservat, etablert i 1996, og Runde vestside fuglefredningsområde, Runde nordside fuglefredningsområde og Hellestien-Blåfjellet-Kløfjellet-Geita fuglefredningsområde. Det femte, Grasøyane fuglefredningsområde ligger i Ulstein og omfatter øyene Grasøyane med Grasøya og Skjærvøya og holmene og sjøen rundt. De fire fuglefredningsområdene ble alle opprettet i 1981.

Runde er det sørligste og tredje største av fuglefjellene i Norge, med over 120.000 hekkende sjøfuglpar. De vanligste artene er lunde og krykkje. Registreringer viste 40.000 hekkende krykkjepar i 2005 og 17.000 i 2010, mens det var 100.000 par lunde i 2005 og 81.000 i 2010.

Arter som krykkje, alke, lomvi og toppskarv er i tilbakegang, mens arter som havsule og storjo er relativt nye her. Mange fuglearter besøker øya i trekktidene, og totalt er det registrert over 230 arter her. 

## Referanser


## Eksterne lenker
* de norske ramsarområdene hos ramsar.org
* Fuglefjellet Runde, en privat blogg
* lovdata.no, Forskrift om vern for 4 fuglefredningsområder og vern av fuglelivet på og omkring Runde i Herøy og Ulstein kommunar
*  
*  
* brosjyre, utgitt av Fylkesmannen i Møre og Romsdal i 2010
Reinhard Hardegen

**Reinhard Hardegen** (født 18. mars 1913 i Bremen, død 9. juni 2018 samme sted) var en tysk marineoffiser, forretningsmann og politiker. Han var den lengstlevende tyske ubåtkommandøren fra andre verdenskrig.

## Andre verdenskrig
Under andre verdenskrig var han ubåtkaptein i den tyske marinen. Han skal ha senket 22 skip på totalt 115&nbsp;656 registertonn, og ble dermed nr. 24 på listen over tyske ubåtsjefer med flest senkede skip. Hardegen ble dekorert av Hitler personlig for sin innsats, blant annet ridderkorset med eikeløv, men personlig skal han ha mislikt Hitlers regime.  

I januar 1942 gikk Hardegen og hans ubåt U-123 helt inn i New Yorks havn. De senket blant annet den norske tankeren MT «Norness». På returen 26. januar 1942 senket Hardegen blant annet det norske skipet M/T «Pan Norway» i Atlanterhavet ved Bermuda. Hardegen sørget for at overlevende mannskap ble plukket opp fra sjøen. Han tvang også det greske skipet «Mount Aetna» (under nøytralt sveitsisk flagg) til å delta i redningsarbeidet. Over 30 sjøfolk fra «Pan Norway» ble berget og fraktet til det nøytrale Portugal.

Hardegens praksis med å redde torpederte sjøfolk og sende dem til nøytralt område var i strid med Hitlers ønsker.

Det ubevæpnede norske hvalkokeriet «Kosmos II» oppdaget Hardegens ubåt utenfor North-Carolina 19. januar 1942, og kaptein Einar Gleditsch fra Sandefjord forsøkte å renne ubåten i senk ved å sette full fart rett mot ubåten. Ubåten slapp unna i siste liten, etter å ha fått reparert en dieselmotor som hadde fusket.

Under krigen ble Hardegen berømt for operasjon Paukenschlag. Senere under krigen ledet han Tysklands utdanning av ubåtpersonell.

## Etter krigen
Etter krigen satt han vel ett år i fangeleiren Neuengamme. Han vendte deretter tilbake til Bremen, der ble forretningsmann.

Etter å ha blitt løslatt fra Neuengamme reiste han også rundt i USA for hilse på dem som hadde forsøkt å senke ubåten hans, og møtte overlevende norske sjøfolk fra tankskipet MT «Pan Norway».

Han var medlem av delstatsforsamlingen i Bremen i 32 år; ifølge avisen ''Frankfurter Allgemeine Zeitung'' satt han i delstatsforsamlingen fra 1959 til 1979, tidvis som fungerende fraksjonsleder. Hardegen var også med på å starte en lokalavdeling av CDU i Bremen.

## Referanser
Svartsundtindan

**Svartsundtindan** er et fjell på vestsiden av Raftsundet mellom Lofoten og Vesterålen i Hadsel kommune i Nordland fylke. Det har en høyde på  meter over havet.

## Fotnoter



## Referanser
Eirik Rossen

**Eirik Rossen** (født 22. januar 1948) er en norsk redaktør, journalist og leksikonmedarbeider, tidligere sentral politisk aktivist på venstresiden. 

Rossen kom fra en familie der faren arbeidet i FN, og fikk derfor tidlig erfare språk og kulturer i ulike verdensdeler. Selv fullførte han sin sveitsiske artium i Genève. Høsten 1966 kom han til Norge og Universitetet i Oslo. Der ble han cand.mag. (kybernetikk) og tok filologisk hovedfag. Senere arbeidet han en periode som gymnaslærer.

På 1970-tallet sluttet han seg til den voksende ml-bevegelsen, og ble etter hvert engasjert i AKP(m-l) og i partiets solidaritetsarbeid for Kambodsja. I 1975 var han sentral da Vennskapssambandet Norge-Kampuchea ble stiftet. Han var sekretær i AKPs internasjonale utvalg fra august 1976 til desember 1978. I årene 1978–1980 var han utenriksredaktør i *[[Klassekampen]]*, og gjennomførte i oktober 1979 en reportasjereise blant flyktninger i grenseområdet mellom Thailand og Kambodsja. På bakgrunn av egne erfaringer og den voksende kritikken mot Pol Pot-styret tok Rossen på begynnelsen av 1980-tallet et oppgjør med partiets og eget syn på Røde Khmers Kambodsja. 

I 1981 begynte Rossen i Aschehoug forlag. Der arbeidet han med redigering av lærebøker og var en drivkraft i arbeidet med å skape ny pedagogisk dataprogramvare for bruk i skolen.

Fra 1985 har Rossen hovedsakelig arbeidet som redaktør og journalist innen datapressen, i bladet *[[Datatid]]* fram til 1996, deretter på nettstedet *[[digi.no]]*.

Han har i tillegg arbeidet for Store norske leksikon fra 1986, og har skrevet for Norsk biografisk leksikon. I leksikonsammenheng har han jobbet med fagfeltene data og IT.

## Referanser


## Eksterne lenker
* Presentasjon av Rossen som leksikonredaktør hos SNL.
* Rossen om Kampuchea i tidsskriftet Rødt! nr 3 2006
Lely Burgos

**Lely Burgos** (født 6. juni 1985) er en puertoricansk vektløfter som konkurrerer i -48 kg. Hun representerte landet sitt under Sommer-OL 2012 i London, der hun kom på 11.-plass. 

## Referanser


## Eksterne lenker
*
Yuderqui Contreras

**Yuderqui Contreras** (født 27. mars 1986) er en dominikansk vektløfter som konkurrerer i -53 kg. Hun representerte landet sitt under Sommer-OL 2012 i London, der hun kom på 16.-plass. 

## Referanser


## Eksterne lenker
*
Burckhardt

**Burckhardt**, eller **de Bourcard** på fransk, er en opprinnelig sveitsisk patrisierslekt fra Basel. Tekstil- og silkehandleren Christoph (Stoffel) Burckhardt (1490–1578) ble borger i Basel i 1523 og medlem av byens råd (dvs. regjering) i 1553. Siden den gang satt familien sammenhengende i byens råd til inn på 1900-tallet, og på 16- og 1700-tallet var den en av Basels ledende familier. Syv familiemedlemmer var borgermestre i Basel frem til 1800-tallet. Familien ble tett sammenvevd med andre familier fra Basels *daig* (patrisiat), som Merian, Sarasin, Vischer, Faesch, Seyler og Wettstein.

En gren av familien i Kongedømmet Napoli ble adlet der. En annen, nå utdød gren, var bosatt i Nantes i Frankrike. Familienavnet har vært skrevet på en rekke måter, også som Byrkit, Byrkett og Burket (basert på Baseldialektens uttale av Burckhardt).

Familiens to kanskje mest kjente medlemmer er oppdageren og orientalisten Johann Ludwig Burckhardt, som oppdaget oldtidsbyen Petra, og kultur- og kunsthistorikeren Jacob Burckhardt.

## Referanser
Merian (slekt)

**Merian** er en sveitsisk slekt, opprinnelig en patrisierslekt fra byrepublikken Basel og kjent siden 1300-tallet.

Den består av en *eldre Basel-linje* og en *yngre linje*. Familien fikk første gang borgerskap i Basel i 1498 og ble representert i regjeringen fra 1532. En rekke slektsmedlemmer har vært bankierer. En gren av den yngre linjen var delvis bosatt i Frankfurt am Main, der flere etterkommere etter den kjente forleggeren og gravøren Matthäus Merian var kunstnere og der familien drev et av Europas største forlag på 1600-tallet. Til denne grenen hører naturforskeren og kunstneren Maria Sibylla Merian. Noen slektsmedlemmer ble adlet av kurfyrsten av Mainz i 1706 og enkelte i denne grenen brukte tittelen baron.

## Litteratur
* Joseph Eduard Wessely: Merian. I: *[[Allgemeine Deutsche Biographie]]* (ADB). Band 21, Duncker & Humblot, Leipzig 1885, pp. 422–427.
* J. P. Zwicky von Gauen (ed.): *Schweizerisches Geschlechterbuch / Almanach Généalogique Suisse.* Zürich 1955.
* Wolfgang Klötzer (red.), *Frankfurter Biographie. Zweiter Band M-Z*. Verlag Waldemar Kramer, Frankfurt am Main 1996, ISBN 3-7829-0459-1

## Eksterne lenker
*
Sursylting

**Sursylting** eller **eddiksylting** er en konserveringsmetode som brukes både i husholdninger (vanligere før) og industrielt for enkelte rotvekster og grønnsaker.

Grønnsakene som skal syltes skjæres i passe biter i forhold til bruken. Noen kokes i laken direkte, mens andre legges i oppbevaringskaret og får overhelt laken, eventuelt med salt og krydder etter at den er kokt opp. Vanlige grønnsaker er rødbeter, småagurker, blomkål, paprika, gresskar og grønne småtomater. Vanlig oppbevaring er på glass under tett lokk. Pickles finnes i flere varianter, noen med nesten bare agurk, andre med biter av blandede grønnsaker, *mixed pickles*. Relish likner mer en mos av samme, og er vanligvis tilsatt paprika.

Opphakket kål i eddik var ikke regnet som syltet, siden den ble laget i som del av forberedelse til et måltid. Dagens plastposer med rødkål og surkål må derimot anses som syltet.

## Kilder
* Gyldendals nye store kokebok (utgave fra 1965)
Erna Karlsen

**Erna Synøve Aas Karlsen** (tidligere *Erna Synøve Aas*; født 5. september 1923, død 16. mars 2004) var en norsk skøyteløper. Hun representerte Norge og Rjukan Idrettslag.

## Internasjonale mesterskap
Allround-VM på skøyter (deltatt 1 gang)
:* Kongsberg 1949.
::* Beste resultat 13.-plass sammenlagt i Kongsberg 1949.

## Personlige rekorder

## Referanser




## Eksterne lenker
* 
*  Erna Karlsen på www.ISU.html.infostradasports.com sine nettsider.
Averroisme

**Averroisme** (også kalt *radikal* eller *[[Heterodoksi|heterodoks]] aristotelisme*) er en retning i europeisk skolastisk filosofi fra seinmiddelalderen og tidlig moderne tid. Læren var basert på den arabiske filosofen Averroës' kommentarer til Aristoteles, og er en strømning innen aristotelismen.

Averroistenes lære brøt med ortodoks kristen doktrine på flere punkter, og de teologiske konsekvensene av læren – eller av standpunkter motstanderne tilla averroistene – førte til store og heftige debatter. Den katolske kirka fordømte i 1270 og i 1277 averroistisk lære og forfulgte tilhengerne.

Averroismens viktigste doktriner er:
* Det finnes bare én sannhet, men den kan finnes både ved hjelp av filosofi og av religion («den doble sannhet»).
* Verden er evig.
* Intellektet består av to deler, en individuell og en åndelig.
* Alle mennesker har del i et og samme overindividuelle intellekt (*intellectus agens* eller «det aktive intellekt»), kilden til all kunnskap og velordnet dynamisk aktivitet i den sublunare sfære.
* Den intellektuelle delen av menneskets sjel er udødelig, mens resten dør med kroppen. Den avdødes intellekt gjenforenes med det aktive intellektet.
* Det er ikke mulig å vende tilbake fra de døde

Averroës var overbevist om at læren hans var fullt forenlig med Koranen, men i den islamske verden fikk den lite gjennomslag. Mer oppmerksomhet vakte læren hos jødiske lærde, og etter at flere av Averroës' skrifter var oversatt til hebraisk, utviklet det seg en jødisk averroisme i Spania og Syd-Frankrike. Langt den største innflytelsen fikk Averroës' lære blant latinspråklige lærde etter at Michael Scotus oversatte en stor del av Averroës' omfangsrike verk til latin, såkalt «latinsk averroisme».

## Kilder
* 
* 
* 
* 
* 
* 
* Erwin I.J. Rosenthal: «Averroës. Muslim philosopher.» Encyclopædia Britannica
Stuping under VM i svømmesport 2013 – 3 meter synkron kvinner

**3 meter synkron kvinner** under VM i svømming 2013 ble avholdt den 20. juli. 

## Medaljevinnere

## Resultater
Kvalifiseringsrunden ble avholdt klokken 10.00 lokal tid. Finalen ble avholdt klokken 17.30 samme dag.

**''Grønn** viser til finalister''

## Referanser


## Eksterne lenker
* Startliste for 3 meter synkron kvinner, fra OmegaTiming.com; hentet 22.07.2013.
Georg Caspar Schürmann

**Georg Caspar Schürmann** (1672/1673 – 1751) var en tysk barokk-komponist.

## Liv
Georg Caspar Schürmann studerte sang og ble i 1693 ansatt som falsettsanger i Hamburg. I 1694 fikk han i oppdrag å skrive innvielseskantaten til åpningen av Schloss Salzdahlum ved Wolfenbüttel og ble i 1697 leder for opera- og kirkemusikk i Braunschweig og Wolfenbüttel. Etter en studiereise til Italia og gjesteopptredener som kapellmester ved hoffet til hertugen av Meiningen, ble Schürmann i 1707 utnevnt til kapellmester ved hoffet til hertug Anton Ulrich von Braunschweig-Wolfenbüttel. Han ble i posten livet ut og skrev i løpet av disse 54 årene en mengde sceneverk.

## Verk
Schürmann opptrådte selv, omarbeidet tekster og skrev musikk. I alt komponerte han over tretti operaer, hvorav mange er tapt. Musikken hans karakteriseres av en rik harmonikk, en omhyggelig kontrapunktisk gjennomarbeidelse, en fleksibel formal håndtering og en ytterst effektiv scenisk framstilling av karakterene.

;Bevarte operalibretti
* *Salomon, in einem Singespiel.*  (tekst: Anton Ulrich (Braunschweig-Wolfenbüttel)).  Wolfenbüttel, o.J. [1697?]
* *Daniel, in einem Sing-Spiel.*  (tekst: Christian Knorr von Rosenroth).  Braunschweig 1701
* *Telemaque.* (tekst: Johann Beer).  Naumburg 1706
* *L'amor insanguinato oder Holofernes.*  (tekst: Joachim Beccau). Braunschweig 1716.
* *Die Pleiades oder das Siebengestirne.*  (tekst: Friedrich Christian Bressand).  Braunschweig 1716 (und Wolfenbüttel 1735)
* *Der Edelmühtige Porsenna.*  (tekst: Friedrich Christian Bressand). Wolfenbüttel 1718
* *Heinrich der Vogler.*  (tekst: Johann Ulrich König).  Wolfenbüttel 1718 (u.ö.)
* *Die getreue Alceste in einer Opera.*  (tekst: Johann Ulrich König). Braunschweig 1719 (u.ö.)
* *Ludovicus Pius oder Ludewig der Fromme.*  Braunschweig 1726
* *Clelia, in einer Opera vorgestellet.*  (tekst: Friedrich Christian Bressand).  Braunschweig 1730
* *Procris und Cephalus, in einer Opera.*  (tekst: Friedrich Christian Bressand).  Wolfenbüttel 1734

## Kilder
* 
* 

## Referanser


## Litteratur
* Gustav Friedrich Schmidt: *Die frühdeutsche Oper und die musikdramatische Kunst Georg Kaspar Schürmanns.*  2 bind. Regensburg 1933

## Eksterne lenker
* 
* 
*  Verkfortegnelse på klassika.info
*
Willoch

**Willoch** kan vise til:

* Willoch (slekt), ei norsk slekt med aner fra Skottland (*Witloch, Withlock*)
* Haakon Isaachsen Willoch (1896–1955) ∞ Agnes Christine Saure (1895–1994)
** Erik Willoch (1922–1991), en norsk høyesterettsadvokat og statstjenestemann
** Jan Willoch (1924–2001), en norsk fabrikkeier, riksmålsmann og politiker (H)
** Kåre Willoch, statsminister (H) 1981–1986
* Johan Willoch Erichsen (1842–1916), biskop i Den norske kirke
* Sigurd Willoch (1903–1991), norsk kunsthistoriker
* Ingrid I. Willoch (1943-2017), politiker (H)
* Peter Willoch, norsk landslagsspiller i bandy
Liste over statsledere i 1910

## Oseania

## Europa

* **  [[Andorra]]**
**Samfyrster -
*** Fransk samfyrste – Armand Fallières, Frankrikes president (1906–1913)
*** Biskoppelig samfyrste – Joan Baptista Benlloch i Vivó, biskop av Urgell (1907–1919)
**Første syndikus - Pere Moles, første syndikus av Andorra (1906–1911)

*  **[[Den hellige stol]]**
**Pave - Pius X, biskop av Roma (1903–1914)

 

## Nord-Amerika

## Sør-Amerika

## Referanser


## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Georg Bronner

**Georg Jürgen Bronner** (1667–1720) var en tysk komponist og kantor.

## Liv
Georg Bronner var sønn av Christoffer Bronner (også Brunner) og Margareta Brodhagen. Fra påsken 1688 var han kirketjener, fra påsken året etter også organist, ved *Heiligen-Geist*-hospitalet i Hamburg. I 1699 overtok han sammen med en dr. M. Cordes ledelsen av Oper am Gänsemarkt i Hamburg, men sa fra seg posten allerede samme år. Bronners hovedbetydning ligger i operaene han skrev for *Oper am Gänsemarkt* i tiden mellom 1693 til 1702, men han skrev også kantater.

Av Bronners verk er bare en koralbok fra 1715 bevart, kun titlene er kjent av de sju operaene Bronner skrev (til dels sammen med Johann Mattheson og Johann Christian Schieferdecker).

 (1686-1744), organist i Stralsund, var en av Bronners elever.

## Verk i utvalg
* *Echo und Narcissus* (libretto Friedrich Christian Bressand), opera (1693 Hamburg; 1693 også i Braunschweig)
* *Venus oder Die siegende Liebe* (Heinrich Hinsch eller Jakob Kremberg), opera (1694 Hamburg)
* *Procris und Cephalus* (Bressand), opera (1701 Hamburg)
* *Beatrix* (Hinsch), opera (1702 Hamburg); 1701 under tittelen «Philippus Herzog von Mailand» sannsynligvis sammen med Mattheson
* *Berenice* (Hinsch), opera (1702 Hamburg); spuriøs, muligens av Schieferdecker
* *Tod des großen Pans* (Hinsch), opera (1702 Hamburg); i samarbeid med Mattheson
* *Victor Herzog der Normannen* (Hinsch), opera (1702 Hamburg); Bronner, Schieferdecker og Mattheson skrev en akt hver

* *Der Gott liebenden Seelen Wallfahrt*, (oratorium 1710, Senatsarchiv, Hamburg)

* *VI geistliche Concerte* (Hamburg, 1696)
* *6 deutsche Cantaten … nach italienischer Manier* (Leipzig, 1699)
* *Das … vollkommene Musikalisch-Choral-Buch* (Hamburg, 1715)
* *Nun lob mein Seel den Herren* (kantate)
* *Es woll uns Gott genädig sein* (kantate 1714)

## Referanser


## Litteratur
* J. Mattheson: *Der musikalische Patriot*. Hamburg 1728, S. 144
* J. Mattheson: *Grundlage einer Ehrenpforte*. Hamburg 1740, s. 220, 283 (nytrykk av M. Schneider, 1910)
* E. O. Lindner: *Die erste stehende deutsche Oper*. Berlin 1885, s. 176, 182
* H. Kretzschmar: *Geschichte der Oper*. Leipzig 1919, s. 139
* L. Krüger: *Die Hamburgische Musikorganisation im 17. Jh.*. Straßburg 1933
* G. F. Schmidt: *Die frühdeutsche Oper und die musikdramatische Kunst G. C. Schürmanns*. Regensburg 1934, I, S. 50, II, S. 31, 35, 46, 51
* E. L. Gerber: *Neues historisch-biografisches Lexikon der Tonkünstler*. Leipzig 1812, spalte 519 f.
* J. R. M. Wend: *Materialien zur Geschichte der frühen Hamburger Oper*. Norderstedt 2002, s. 25
* Dorothea Schröder: *Bronner, Georg (Jürgen)*, i Franklin Kopitzsch, Dirk Brietzke (red.): *[[Hamburgische Biografie]]. Personenlexikon*. Bind 2. Wallstein Verlag, Göttingen 2003, ISBN 3-7672-1366-4, s. 69–70 (Google Books)

## Eksterne lenker
* 
* Sceneverk
Stuping under VM i svømmesport 2013 – 10 meter synkron menn

**10 meter synkron menn** under VM i svømming 2013 ble avholdt den 21. juli.

## Medaljevinnere

## Resultater

Kvalifiseringsrunden ble avholdt den 21. juli klokken 10.00 Finalen ble avholdt samme dag klokken 17.30.

**''Grønn** viser til finalister''

## Referanser


## Eksterne lenker
* 2013 World Aquatics Championships: Men's 10 m synchro platform entry list, fra OmegaTiming.com, hentet 22.07.2013.
Hjemmets Kolonihager

**Hjemmets Kolonihager** er en kolonihage på Bjølsen i Oslo, grunnlagt på  initiativ av direktør Ole Sundø i ukebladet *[[Hjemmet (ukeblad)|Hjemmet]]* i 1912. Tomten var dengang en del av Bjølsen gård som lå i dagens Bjølsenparken.

Kolonihagen har særlig blitt kjent gjennom barne-TV-serien *[[Portveien 2]]* hvor eksteriøropptakene til serien ble gjort i en hytte i Portveien 2 i kolonihagen.

Opprinnelig ble det anlagt 150 parseller, senere ble antallet øket til 174. Antallet hytter
er i dag (2013) på 109 i tillegg til et felles forsamlingshus.

Kolonihagen gikk over til kommunen i 1920.

## Litteratur
* Knut Are Tvedt (red): *[[Oslo byleksikon]]*, Kunnskapsforlaget 2010, side 245, ISBN 978-82-573-1760-7

## Eksterne lenker
*
Stavsberg skole

**Stavsberg skole** er en barneskole grunnlagt i 1960 senere bygget ny skole i perioden 2018 til 2019 og ligger i Ringsaker like ved grensen til Hamar.

Elevtallet hos Stavsberg skole har økt i takt med utbyggingen av områdene rundt skolen, og i 2018 ble hele skolebygget revet og skoledriften flyttet inn i en midlertidig paviljongløsning mens man ventet på ny skole med god plass til mange flere elever.  Den nye skolen er dimensjonert for 420 elever og åpnet i desember 2019 og 7.700 kvadratmeter med skole.     Furneshallen som er en flerbrukshall ment for håndball ble også ferdigstilt samme år. 

## Referanser


## Eksterne lenker
* Informasjon om skolen hos Ringsaker kommune
Riccardo Zoidl

**Riccardo Zoidl** (født 8. april 1988 i Linz) er en østerriksk syklist.

## Meritter

;2011
:Tobago Cycling Classic
:2 etappeseire, Sibiu Cycling Tour
;2012
: Nasjonal Mester Tempo
:3.-plass sammenlagt og etappeseier, Oberösterreichrundfahrt
;2013
: Nasjonal Mester Landevei
:Sammenlagt, Østerrike rundt
:Sammenlagt og etappeseier, Oberösterreichrundfahrt
:Sammenlagt og etappeseier, Circuit des Ardennes
:Sammenlagt og etappseier, Tour de Bretagne
:Raiffeisen Grand Prix
:Ljubljana - Zagreb
;2014
: Nasjonal Mester Landevei

## Referanser


## Eksterne lenker
* 
*
Arnt-Heikki Steinbakk

**Arnt-Heikki Steinbakk** (født 11. februar 1958) er Arbeiderparti-politiker og nestleder i bystyregruppen til Stavanger Arbeiderparti i perioden 2011 til 2015. Medlem i bystyret i Stavanger også i forrige periode fra 2007 til 2011, og leder for kontrollutvalget i samme periode.

Han er utdannet politi med tilleggsutdanning innen helse, miljø og sikkerhet. Steinbakk har permisjon fra stillingen som sjefingeniør i Petroleumstilsynet.

## Politisk virke
Steinbakk har tidligere ledet av Tasta bydelsutvalg fra 1999 til 2007. Steinbakk ble valgt inn i Stavanger bystyre hvor han gikk inn som leder av kontrollutvalget. I 2011 stilte han som partiets varaordførerkandidat. Han er nå nestleder for partiets bystyregruppe. Som leder av bydelsutvalget var han aktiv tilhenger av lang tunell for E-39 gjennom Tasta bydel, og for utvikling av bolig- og servicetilbudet i bydelen. 

Han har tidligere vært både vara, og fast styremedlem i Stavanger Arbeiderparti.

## Kommunevalget i 2011
Steinbakk ble innstilt av en enstemmig nominasjonskomite som varaordførerkandidat, og ble 17. november 2011 nominert til dette vervet av Stavanger Arbeiderparti, med Cecilie Bjelland som ordførerkandidat. 
Han har sammen med Bjelland frontet Arbeiderpartiet som et opposisjonsparti, etter to perioder i budsjettsamarbeid med Høyre og deres alliansepartier. 

Ved kommunestyrevalget 2007 fikk Arbeiderpartiet 21,8&nbsp;% av stemmene i Stavanger og ved kommunestyrevalget 2011 fikk partiet 28,9&nbsp;%, som gav størst fremgang for partiet av samtlige stor-kommuner i Norge. Arbeiderpartiet økte fra 14 til 19 bystyremedlemmer, men fikk ikke flertall. Høyre fortsatte med ordføreren, nyvalget Christine Sagen Helgø.

## Styreverv
For inneværende bystyreperiode er han nestleder i Attende A/S, nyetablert arbeidsmarkedsbedrift etter sammenslåingen av Invivo A/S og Forus industrier A/S, pr 01.01.2013. 
I samme bystyreperiode er han også valgt som styremedlem i Stavanger Regionale Havn IKS, og Forus Næringspark og varamedlem til styret i Greater Stavanger og Universitetsfondet. Han er også leder for HV-nemnda i Stavanger.

## Referanser
Orbest

**Orbest** er et portugisisk flyselskap med hovedbase i Lisboa. Flyselskapet opererer charterflygninger i Europa og Karibia med sin Airbus A320-maskin. Reiseselskapene Apollo og Ving, benytter seg av Orbest i charterflygninger. De flyr med charterflygninger til og fra mange av flyplassene i Norge. Orbest blir ofte leid inn av søsterselskapet Evelop.  

## Destinasjoner
Orbest flyr fra/til Portugal, Spania, Norge og Storbritannia. 

## Flåte
Orbest flåte består August 2020 av:



## Referanser


## Eksterne lenker
* 
* Orbest
Alice (navn)

**Alice** er et opprinnelig fransk og engelsk kvinnenavn. Navnet er vanlig i mange land over hele kloden. Det var det mest populære navnet på jentebarn født i Sverige i 2012. Varianten *[[Alicia]]* er vanlig i mange spansktalende land, mens *Alyssa* er populært i blant annet USA, Canada og Australia og *Alisa* i blant annet Russland, Ukraina og Finland.

## Etymologi
*Alice* er en fransk og engelsk yngre form av *Aliz* (også skrevet *Aalis*), som var en gammelfransk kortform av *Adaleiz* (*Adelais*). *Adaleiz* var en gammelhøytysk kjæleform av *Adalheid*, sammensatt av *adal*, «edel», og *heit*, «type, sort, utseende».

## Utbredelse

Navnet er kjent brukt i Frankrike i formen *Aales* i 823.

*Alice* har vært et populært navn i England fra 1200-tallet, og er fortsatt mye brukt.

*Alice* var et populært navn i USA fra 1850-årene til 1940-årene. Navnet var blant de 20 mest populære jentenavnene i USA fra 1880- til 1920-årene.

*Alice* er kjent brukt første gang i Sverige i 1841.

I 2014 forbød innenriksdepartementet i Saudi-Arabia å gi nyfødte barn navnet *Alice*.

|}

## Navnedag
*Alice* har navnedag i flere land, oftest 9. januar, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Alice Walker (f. 1944), amerikansk forfatter
* Alice Cooper (f. 1948), amerikansk mannlig vokalist og musiker
* Alice Hoffman (f. 1952), amerikansk forfatter

## Annen bruk av navnet
* *[[Alice i Eventyrland]]*, en barnebok fra 1865 skrevet av Lewis Carroll for Alice Pleasance Liddell (1852–1934).
* Alice Springs, en by i Australia
* Alice in Chains,  amerikansk grunge-band dannet i 1987
* Turid Alice Skjervheim, norsk produsent av tørket frukt
* Alice + Olivia, et klesmerke

## Referanser


## Eksterne lenker
Maratonsvømming under VM i svømmesport 2013 – 5 km menn

**Maratonsvømming - 5 kilometer menn** under VM i svømmesport 2013 ble avholdt den 20. juli.

## Medaljevinnere

## Resultater

Konkurransen ble avholdt klokken 13.00.

## Referanser


## Eksterne lenker
* 2013 World Aquatics Championships: Men's 5 km entry list, fra OmegaTiming.com, hentet 22.07.2013.
Eikeland Verk kraftverk

**Verket kraftverk** er et småkraftverk som ligger på det gamle jernverket Egeland Verk. 

Det er et elvekraftverk som utnytter et fall på 50 meter.

Installert effekt er 425 kW fra en francisturbin. Årsproduksjon er 1 GWh.

Vannfallet har vært benyttet som kraftressurs fra jernverkets start i 1706, og fra 1888 til 1916 for drift av et tresliperi (produksjon av mekanisk tremasse).

I 1917 ble kraftverket installert for å utnytte kraftressursen videre etter at tresliperiet var nedlagt.

I 1951 ble det gamle tresliperibygget revet og erstattet av den nåværende kraftverksbygningen. 
__NOTOC__ 
## Referanser


## Kilder
* 
* NVE vannkraftdatabase
* Riksantikvaren: Eikelands verk fredet

## Se også
Stifoss kraftverk

## Eksterne lenker
* Eikeland Verk gata 
* Aust-Agder Fylkeskommune: Eikelands verk fredet etter kulturminneloven 
* Riksantikvaren: Dokumentasjon og beskrivelse av de fredete kulturminnene ved Eikelands verk
Eliteserien i håndball for menn 2013/14

**Eliteserien i håndball for menn 2013/14** var den 48. sesongen av den norske eliteserien i herrehåndball. Sesongen starter 11. september 2013 og varer fram til 23. mars 2014. 

## Lag

## Tabell

## Eksterne lenker
* Handball.no Terminliste
* Handball.no Tabell
Clásica de San Sebastián 2013

**Clásica de San Sebastián 2013** var den 33. utgaven av sykkelrittet Clásica de San Sebastián. Rittet gikk over 234 km den 27. juli 2013. Det er det 19. arrangementet på UCI WorldTour 2013. 

## Lag
I tillegg til de 19 WorldTourlagene fikk 1 UCI ProContinental-lag delta:

## Resultater

## Eksterne lenker
* Offisiell nettside ('''es''')
Søndeled kraftverk

**Søndeled kraftverk** er tatt ut av listene til NVE, har ikke vært i drift de senere år.

Søndeled tresliperi ble drevet frem til 1998. Etter 1998 har firmaet i hovedsak drevet med produksjon av elektrisitet. Gjennom tre kraftstasjoner blir vannet nyttiggjort til produksjon av ren fornybar energi.

A/S Egelands Verk har som mål å utnytte de ressursene som Gjerstadvassdraget gir innenfor de betingelsene som er i et vernet vassdrag.

## Referanser


## Se også
* 2018: Stor gård med tre kraftverk til salgs for 42 mill
Reggane

**Reggane** er en kommune i provinsen Adrar i Algerie. Folketellingen i 2008 viste en befolkning på .

## Franske atomprøvesprengninger
Som ledd i sitt program for utvikling av kjernevåpen anla Frankrike *Centre saharien d'expérimentations militaires* (CSEM) ved Reggane. I 1960 og 1961 ble det gjennomført prøvesprengninger av kjernevåpen i atmosfæren 50 km sør for Reggane. Prøvesprengningene ble kalt Gerboise bleue, Gerboise blanche, Gerboise rouge og Gerboise verte. Det ble senere gjennomført underjordiske prøvesprengninger ved In Eker.

## Referanser
Gullskilpadde

**Gullskilpadden** (*chrysemys picta*) er en ferskvannsskilpadde som hører til familien sumpskilpadder og lever i Nord-Amerika.

Denne skilpadden er en av de mest utbredte i Nord-Amerika, hvor den lever i innsjøer og sakteflytende elver fra østkysten og tvers over kontinentet til Midtvesten. Det fins 4 adskilte underarter gullskilpadder. Alle har et flattrykt, glatt ryggskjold. Noen har røde render på skallet, en rød stripe på ryggen, eller gule eller røde striper i nakken. 
Gullskilpadden soler seg i lange perioder, særlig om morgenen, og flere individer ligger gjerne i hauger oppå hverandre for å slikke sol på en gunstig plassert trestamme. 
Gullskilpadden er altetende og jakter aktivt på byttedyr om dagen, og sover på bunnen om natta. For å forsvare seg mot fugler, fisker og vaskebjørner som jakter på den, gjemmer den seg i gjørma. Gullskilpadden ligger i dvale i kortere eller lengre tid, alt etter hvor den lever. De fleste hunner legger kull med 2-20 egg i reirkamre de graver i sandjord. Ikke alle legger egg hvert år.

## Utseende
* *Lengde: 15 - 25 cm*
* *Ynglemåte: Egg*
* *Levested: I  vann*

## Referanser




## Eksterne lenker
* 
* Nettstedet ARKive: https://web.archive.org/web/20130921145323/http://www.arkive.org/painted-turtle/chrysemys-picta/ 
* Nettstedet Anmialdiversity: http://animaldiversity.ummz.umich.edu/accounts/Chrysemys_picta
Fosstveit kraftverk

**Fosstveit kraftverk** er et småkraftverk i Tvedestrand kommune i Agder.

Det er et elvekraftverk som utnytter et fall på 15 meter i Storelva i Vegårsvassdraget.

Det er installert en kaplanturbin på 2 MW. Årsproduksjon er 6,9 GWh.

Det har vært store problemer med fisk som blir kuttet opp av turbinen, så kraftverket ble stengt ned for ombygging. I 2024 ble det gjenåpnet med ny løsning for å lede fisken utenom.

## Referanser


## Kilder
* 
* NVE vannkraftdatabase
* Småkraft AS

## Eksterne lenker
* Teknisk Ukeblad
* NRK: Staten brøt loven. Har plikt til å stanse fiskedød i kraftverket
* NRK: Det stinket død fisk. En enkel løsning kan endre alt.
* Naturvernforbundet: Fra versting til best i klassen
Prikkflodskilpadde

**Prikkflodskilpadden** (*chrysemys picta*) er en ferskvannskilpadde som hører til familien sumpskilpadder og lever i Sørøst-Canada og øst-USA.

Denne lille skilpadden har gule prikker på det svarte ryggskjoldet, hodet, halsen og beina. Den er en altetende, aktiv jeger som selv blir jaktet av fugler og små pattedyr. Om sommeren går den i dvale i gjørma på bunnen av innsjøer eller elver eller i bisamrottebol, og den kan også gå i vinterdvale på liknende steder.

## Utseende
* Lengde: 10-12,5 cm
* Ynglemåte: Egg
* Levested: Delvis i vann

## Eksterne lenker
* 
* Nettstedet ARKive: https://web.archive.org/web/20120819173623/http://www.arkive.org/spotted-turtle/clemmys-guttata/ 
* Nettstedet Anmialdiversity: http://animaldiversity.ummz.umich.edu/accounts/Clemmys_guttata
Skogskilpadde

**Skogskilpadden** (*clemmys insculpta*) er en ferskvannsskilpadde som ble beskrevet av John Eatton LeConte i 1830 og hører til familien sumpskilpadder og lever i Sørøst-Canada og Øst-USA.

I tillegg til å være usedvanlig flink til å klatre er skogskilpadden, eller brunflodskilpadden, ofte å se labbende over årkrer eller veier, særlig etter at det har regnet. Skjellene på skallet har konsentriske riller, og de uanselige fargene gir god kamuflasje.
Den parer seg i vannet,og hunnen legger 7-8 egg i året i et flaskeformet reirkammer. Tidligere ble store mengder voksne skogskilpadder fanget til mat.
Skogskilpadden kan i vill tilstand leve opptil 40 år og rundt 60 i fangenskap.

## Kosthold
Skogskilpadden er som de fleste sumpskilpadder altetende - den eter mark, snegler, insekter og rumpetroll så vel som blader, bær og annen planteføde.

## Utseende
* *Lengde: 14 - 23 cm*
* *Ynglemåte: Egg*
* *Levested: Delvis I vann*

## Referanser




## Eksterne lenker
* 
* Nettstedet Anmialdiversity: http://animaldiversity.ummz.umich.edu/accounts/Glyptemys_insculpta
Maratonsvømming under VM i svømmesport 2013 – 10 km menn

**Maratonsvømming - 10 kilometer menn** under VM i svømming 2013 ble avholdt den 22. juli.

## Medaljevinnere

## Resultater

Konkurransen ble avholdt klokken 12.00.

## Referanser


## Eksterne lenker
* 2013 World Aquatics Championships: Men's 10 km entry list, fra OmegaTiming.com, hentet 22.07.2013.
In Eker

**In Eker**, også skrevet **In Ekker** og **In Ecker**, er et sted i kommunen In Amguel i provinsen Tamanrasset i Algerie. Stedet ligger på vestsiden av Ahaggarfjellene, nord for byen Tamanrasset.

Som ledd i sitt program for utvikling av kjernevåpen anla Frankrike *Centre d'expérimentations militaires des oasis* ved In Eker. Tidligere var det gjennomført atmosfæriske prøvesprengninger ved Reggane. Det ble mellom 1961 og 1966 gjennomført prøvesprengninger og eksperimenter på to steder ved In Eker: I granittfjellet ved Taourirt Tan Afella foregikk underjordiske sprengninger i tunneler. Ved Adrar Tikertine ble det utført eksperimenter med spredning av plutonium i luften.

## Referanser
Polen rundt 2013

**Polen rundt 2013** var den 70. utgaven av sykkelrittet Polen rundt. Rittet gikk over 1227 km i Italia og Polen i slutten av juli 2013. Det var det 20. arrangementet på UCI WorldTour 2013.

Rittet ble vunnet av Pieter Weening, som viste seg sterkest på den avsluttende tempoen der han var best av rytterne som lå i tet. Han vant foran Jon Izagirre og Christophe Riblon med 13 og 16 sekunder. Polakken Rafał Majka endte som nummer 4 sammenlagt, og vant poengtrøya. Bartosz Huzarski vant konkurransen for innlagte spurter, mens Tomasz Marczyński vant klatretrøya. Det luxembourgske laget RadioShack-Leopard vant lagkonkurransen. Norske Thor Hushovd vant to etapper, mens tidligere Tour de France-vinner, Bradley Wiggins vant sin første seier for året, som i tillegg var den første siden hans Tour de France-seier og han OL-gull på tempo. 

## Lag
I tillegg til de 19 WorldTourlagene fikk 4 UCI ProContinental-lag delta:

## Etappene

## Trøyene etappe for etappe

## Resultater
### Etapperesultater
#### 1. etappe

#### 2. etappe

#### 3. etappe

#### 4. etappe

#### 5. etappe

#### 6. etappe

#### 7. etappe

### Sammenlagt

### Poengkonkurransen

### Innlagte spurter konkurransen

### Klatrekonkurransen

### Lag

## Eksterne lenker
*
Forså

**Forså** kan vise til:
*Forså (Ibestad), ei grend i Ibestad
*Ei grend i Narvik, se Forsa
*Et samisk slektsnavn fra Tromsø
Gulrandsumpskilpadde

**Gulrandsumpskilpadden** (*cuora flavomarginata*) er en ferskvannskilpadde som ble beskrevet i 1863 av Gray og lever i Øst-Asia.

Denne skilpadden har et hengslet buksjold som gjør det mulig for den å lukke seg helt inne når den trekker seg inn i skallet, og gule striper som går ned langs ryggen og fra hvert øye til halsen. Den oppholder seg mye i rismarker, tjern og elver, men går opp på land for å sole seg eller vandre. Gulrandsumpskilpadden eter fisk, krepsdyr, mark og frukt. Hunnen graver reir i jord eller sand, og kan legge flere kull med 1 eller noen ganger 2 egg i året.

## Utseende
* *Lengde: 10 - 12 cm*
* *Ynglemåte: Egg*
* *Levested: Delvis i vann*

## Eksterne lenker
* 
* Nettstedet ARKive: https://web.archive.org/web/20130715190007/http://www.arkive.org/yellow-margined-box-turtle/cuora-flavomarginata/ 
* Nettstedet Anmialdiversity: http://animaldiversity.ummz.umich.edu/accounts/Cuora_flavomarginata
Gerboise bleue

**Gerboise bleue** var en prøvesprengning av kjernevåpen gjennomført av Frankrike den 13. februar 1960 i ørkenen ved Reggane i Algerie. Det var Frankrikes første kjernevåpenprøvesprengning. Landet ble verdens fjerde atommakt. Prøvesprengningen *Gerboise bleue* fant sted i atmosfæren. Detonasjonen hadde en styrke på 70 kt, om lag fire ganger så kraftig som atombomben som ble detonert over Hiroshima. 

Gerboise bleue ble fulgt av ytterligere tre prøvesprengninger i atmosfæren, alle ved Reggane. Prøvesprengningene ble deretter flyttet til tunneler i fjellet ved In Eker. Frankrike gjennomførte til sammen 17 prøvesprengninger i Algerie.

## Referanser


## Eksterne lenker
* ''Radiological Conditions at the Former French Nuclear Test Sites in Algeria: Preliminary Assessment and Recommendations Radiological Assessment'', International Atomic Energy Agency, 2010
Forsa

**Forsa**, også skrevet **Forså** eller **Farså**; nord- og lulesamisk: **Fuorsu**,  er et tidligere fergested på «nordsiden» av Efjorden, om lag 13 kilometer sørvest for Ballangen, i Narvik kommune i Nordland. Per 2013 bor det under ti innbyggere i grenda.

I perioden mellom 1941 frem til Efjordbruene åpnet i 1969 var det fergeforbindelse over Forsahavet til Sætran på «sørsiden» av Efjorden.

## Se også
*Forsatunnelen

## Referanser
Asialøvskilpadde

**Asialøvskilpadden** (*cyclemys dentata*) er en ferskvannskilpadde som lever i Sørøst-Asia.

Det ovale ryggskjoldet til asialøvskilpadden har taggete bakkant og er lyse- til mørkebrunt (*noen ganger mahognifarget*) med svarke mørke tegninger. Bukskjoldet har tydelige tegninger, med linjer som stråler ut fra midten av hvert skjell. Som hos de fleste skilpadder er hannen mindre enn hunnen og har lengre og tykkere hale. 

Når asialøvskilpadden føler seg truet, trekker den seg inn i skallet eller dykker ned til bunnen av vannet og gjemmer seg i gjørma. Hunnen graver et reirkammer der hun legger opptil 5 kull med 2-4 forholdvis store egg i året. Bukskjoldet blir bøyelig for at hunnen skal kunne legge eggene, noe som er uvanlig blant skilpadder. De nyutklekkede ungene er mer tilpasset å leve i vann enn de voksne, og har pigger eller torner rundt kanten av ryggskjoldet - kanskje for å avskrekke bytteetere. Disse utvekstene forsvinner med alderen.

## Kosthold
Asialøvskilpadden er altetende: Den eter virvelløse dyr, rumpetroll og planter, og er svært aktiv både på land og i vann, men foretrekker grunne elver enten i fjellene eller i lavlandet.

## Utseende
* *Lengde: 15 - 24 cm*
* *Ynglemåte: Egg*
* *Levested: Delvis i vann*

## Eksterne lenker
* 
* Nettstedet ARKive: https://web.archive.org/web/20130714060219/http://www.arkive.org/brown-stream-terrapin/cyclemys-dentata/ 
* Nettstedet IUCNredlist: http://www.iucnredlist.org/details/39551/0
Mjåsundbrua

**Mjåsundbrua** kan vise til:

*Mjåsundbrua i Gulen kommune i Sogn og Fjordane
*Mjåsundbrua i Tysvær kommune i Rogaland
Mjåsundbrua (Tysvær)

**Mjåsundbrua** er ei veibru i Tysvær kommune i Rogaland. Den krysser Mjåsundet i Førlandsfjorden nord for Slåttevik og er en del av europavei 39. Brua er ei fritt frambygg-bru med lengde 177,5 meter og midtspenn på 98 meter. Den sto ferdig i 1985.

## Kilder
*Svein Magne Olsen: *[http://urn.nb.no/URN:NBN:no-nb_digibok_2012041108133 Bruer og brubygging i Rogaland]*. Dreyer Bok Stavanger 1988. ISBN 82-7096-216-3 (s. 50, digitalisert av Nasjonalbiblioteket)
*Per Surnevik: *[http://urn.nb.no/URN:NBN:no-nb_digibok_2008082604112 Boknafjord-vegene]*. Tungenes Ferjeterminal, Statens vegvesen Rogaland, Stavanger 1999. ISBN 80-995082-0-7 (s. 30, digitalisert av Nasjonalbiblioteket)
Carolinaskilpadde

**Carolinaskilpadden** (*terrapene carolina*) hører til familien sumpskilpadder og lever i Øst Mexico og USA.

Carolinaskilpadden, eller carolinaeskeskilpadden, er kjent for å ha levd så lenge som 100 år fangenskap. I vill tilstand foretrekker den fuktige områder, som enger, flodsletter eller fuktige skogområder. Denne alteteren er svært aktiv om morgenen, særlig etter regn, og eter snegler, mark, sopp og bær. Den søker ly mot varmen midt på dagen og midt på sommeren, og ligger i dvale gjennom de kalde vintermånedene. Hunnen kan legge befruktede egg i flere år etter én enkelt paring. Voksne carolinaskilpadder har får naturlige fiender. Ungdyr blir derimot tatt av rovfugler og pattedyr som vaskebjørner.

## Utseende
*Denne carolinaskilpadden har gyllebrunt skall, men noen er hovedsakelig oransje eller gule. Andre er ganske mørke med gule radialstriper*
* *Lengde: 10 - 21 m*
* *Ynglemåte: Egg*
* *Levested: Delvis på bakken*

## Eksterne lenker
* 
* Nettstedet ARKive: https://web.archive.org/web/20130616033055/http://www.arkive.org/common-box-turtle/terrapene-carolina/ 
* Nettstedet Anmialdiversity: http://animaldiversity.ummz.umich.edu/accounts/Terrapene_carolina
Vufflens slott

**Vufflens slott** (fransk: *Château de Vufflens*) er et middelalderslott i kommunen Vufflens-le-Château i kantonen Vaud i det franskspråklige Sveits. Slottet og hele området rundt er et nasjonalt kulturminne i Sveits. Slottet ble bygget 1425 av Henri de Colombier på stedet hvor det stod et tidligere middelalderslott. I 1530 ble det satt i brann under en krig med Bern. I 1641 ble slottet overtatt av familien de Senarclens, og er eid av deres etterkommere.

## Litteratur
* François Forel-Baenziger, Marcel Grandjean, *Le château de Vufflens*, Lausanne, Bibliothèque historique vaudoise (no. 110), 1996, ISBN 9782884541107
* Marcel Grandjean, *Le chateau de Vufflens: (vers 1415-vers 1430) : notes sur sa construction, son esthétique et sa valeur défensive*, K. Schwegler, 1995

## Eksterne lenker
*
Oftedal I kraftverk

**Oftedal I kraftverk** er et vannkraftverk i Sirdal kommune i Agder.

Det er et elvekraftverk som utnytter et fall på 265 meter fra Kleivevatn.

Installert effekt er 3 MW fra en vertikal peltonturbin. Årsproduksjon er 13 GWh.

Kraftstasjonsbygget i Oftedal I har en arkitektur og en utforming som vil være Småkrafts varemerke på de fleste kraftverkene fremover, og er tildelt byggeskikkprisen i Sirdal.

Vannet går videre til Oftedal II kraftverk.

## Referanser


## Kilder
* 
* NVE vannkraftdatabase Oftedal I
* Åpning av Oftedal Kraftverk
* Småkraft Oftedal 1
Bjølsen Misjonskirke

**Bjølsen Misjonskirke** ligger i Bergensgata 7 på Bjølsen i Oslo og er en tømmerbygning i sveitserstil fra 1893. 

Kirken er tilsluttet Misjonsforbundet.

## Kilder
*Bjølsen Misjonskirke / historie
* Knut Are Tvedt (red): *[[Oslo byleksikon]]*, Kunnskapsforlaget 2010, side 72, ISBN 978-82-573-1760-7

## Eksterne lenker
* Kirkens eget nettsed
*
Johann Christian Schieferdecker

**Johann Christian Schieferdecker** (1679–1732) var en tysk kirkemusiker, organist og komponist.

## Liv
Schieferdeckers far  var kantor og organist i Teuchern. Etter å ha gått på Thomasschule i Leipzig studerte Schieferdecker ved byens universitetet. Reinhard Keiser, som også var fra Teuchern, skaffet ham i 1702 en stilling som cembalist ved *[[Oper am Gänsemarkt]]* i Hamburg, der han også komponerte. 

To år senere ble Schieferdecker elev av Dietrich Buxtehude, deretter hans assistent og til slutt etterfølger ved *[[Marienkirche (Lübeck)|Marienkirche]]* i Lübeck. Som tradisjonen tilsa måtte han gifte seg med en av forgjengerens døtre, Anna Margareta Buxtehude. Johann Mattheson skrev at både han selv, Georg Friedrich Händel og Johann Sebastian Bach rygget tilbake for denne betingelsen da de undersøkte mulighetene for å bli Buxtehudes etterfølger. 

Schieferdeckers etterfølger var Johann Paul Kunzen.

Asteroiden (7881) Schieferdecker er kalt opp etter ham.

## Verk
Lite er bevart av Schieferdeckers sannsynligvis omfangsrike verk. Han videreførte Franz Tunder og Buxtehudes tradisjon med *[[Abendmusiken]]*, men bare tekstbøkene er bevart av verkene han skrev for disse offentlige konsertene i årene 1714 til 1729. Eksempler er *Der geduldige Creutz-Träger Hiob* (1720) og *Der feurige Untergang Sodoms und Gomorrae* (1721). I perioden 1707–1714 var jurist og dikter Andreas Lange librettist for Schieferdecker, og i 1716 og 1717 Michael Christoph Brandenburg.

;Bevarte verk
**Auf, auf, mein Herz, Sinn und Gemüte* (Bruxelles, Conservatoire 899) for bass, to fioliner, viola da gamba og cembalo
**Weicht ihr schwartzen Trauerwolken* (Bruxelles, Conservatoire 900) for bass, to fioliner, viola da gamba og cembalo
**Triumph, Triumph Belial ist nun erleget* (Bruxelles, Conservatoire 901) for bass, to fioliner, viola da gamba og cembalo
**In te Domino speravi* (Staatsbibliothek Berlin Mus.ms. 30095, 1081) for tenor, fiolin, basso continuo

## Referanser


## Litteratur
*Johann Mattheson: *Grundlage einer Ehrenpforte*. Hamburg 1740.
*Arndt Schnoor, Volker Scherliess: *«Theater-Music in der Kirche». Zur Geschichte der Lübecker Abendmusiken.* Lübeck 2003. ISBN 3-933652-15-4

## Eksterne lenker
*
Svømming under VM i svømmesport 2009 – 100 meter fri menn

Forsøksheatene for **100 meter fri menn** ved VM i svømmesport 2009 fant sted 29. juli (forsøksheat  og semifinaler) i 30. juli (finalen) i Foro Italico i Roma,  Italia.

## Rekorder
Rekorder før mesterskapet:

Rekorder satt på distansen under mesterskapet. De fleste forbedringene kom på første etappe i stafetten på 4x100 m fri.  

## Medaljevinnere

## Resultater
### Innledningsheatene

### Semifinaler

### Finale

## Eksterne lenker
* Worlds 2009 results: Men's 100m Free '''Heats''', from OmegaTiming.com (official timer of the 2009 Worlds); hentet 30. juli 2009.
* Worlds 2009 results: Men's 100m Free '''Semifinals''', from OmegaTiming.com (official timer of the 2009 Worlds); hentet 30. juli 2009.
* Worlds 2009 results: Men's 100m Free '''Finals''', from OmegaTiming.com (official timer of the 2009 Worlds); hentet 30. juli 2009.
Trifidetåken

**Trifidetåken** (katalogisert som **Messier 20** (**M20**) og **NGC 6514**) er en emisjons- og refleksjonståke/H II-region i stjernebildet Skytten.

Navnet betyr «delt i tre fliker». Tåken er en uvanlig kombinasjon av emisjonståke, refleksjonståke og mørk tåke.

I 1997 ble Trifidetåken utforsket av Hubble-teleskopet, og bilder viser en støv- og gassky som er en «stjernefabrikk» full av embryo til nye stjerner. Skyen er omtrent 8&nbsp;lysår fra tåkens sentralstjerne. En 0,75&nbsp;lysår lang jetstråle, et såkalt Herbig-Haro-objekt, strekker seg fra skyens hode. Kilden til objektet er en nyfødt stjerne dypt inne i skyen.

Trifidetåken synes klar og fargesterk selv i et lite teleskop, og den er derfor en favoritt blant amatørastronomer.

## Eksterne lenker
*
M20

**M20** kan vise til:

*Trifidetåken, en stjernetåke katalogisert som Messier 20, forkortet M20
*M20 (motorvei), en motorvei i England